બેલ્જિયમ સામે વર્લ્ડ કપની ત્રણ મેચમાં ફ્રાન્સની આ ત્રીજી જીત છે. આ પહેલાં ફ્રાન્સે ૧૯૩૮માં પ્રથમ રાઉન્ડના મુકાબલામાં ૩-૧થી જીત મેળવી હતી જ્યારે ૧૯૮૬માં પ્લેઓફના મુકાબલામાં ૪-૨થી હાર આપી હતી. આ હાર સાથે બેલ્જિયમનું સતત ૨૪ મેચમાં અપરાજેય રહેવાના અભિયાનનો પણ અંત આવ્યો હતો. આ દરમિયાન તેઓએ ૭૮ ગોલ કર્યા હતા પરંતુ આ મેચમાં એક પણ ગોલ કરી શકી નહોતી. બેલ્જિયમે જોકે, આ વર્લ્ડ કપમાં પોતાનું સર્વશ્રેષ્ઠ પ્રદર્શન કરતાં વિદાય લીધી અને પોતાના પ્રદર્શનથી લોકોનું દિલ જીતવામાં પણ સફળ રહી હતી.